

**Young Rising Stars of Science Award 2020**

**รางวัลดาวรุ่งวิทยาศาสตร์รุ่นเยาว์ประจำปี พ.ศ. 2563**

**\*\*\*\*\*\*\*\*\*\*\*\*\*\*\*\*\*\*\***

สมาคมวิทยาศาสตร์แห่งประเทศไทยในพระบรมราชูปถัมภ์ เล็งเห็นถึงความสำคัญของการสร้างบุคลากรด้านวิทยาศาสตร์และเทคโนโลยีรุ่นใหม่ เพื่อให้ก้าวต่อไปเป็นนักวิทยาศาสตร์และนักเทคโนโลยีที่มีความสามารถสูงของประเทศ นำไปสู่การสร้างความเข้มแข็งด้านการวิจัยและนวัตกรรมที่จำเป็นอย่างยิ่งต่อการพัฒนาเศรษฐกิจและสังคมของประเทศได้อย่างยั่งยืน เนื่องในโอกาสครบรอบ 72 ปีของสมาคมวิทยาศาสตร์แห่งประเทศไทยฯ ในปี พ.ศ. 2563 สมาคมวิทยาศาสตร์แห่งประเทศไทยฯ จึงริเริ่มรางวัล Young Rising Stars of Science ซึ่งมี 3 ระดับ ได้แก่ Gold, Silver และ Bronze เพื่อมอบให้แก่นิสิต/นักศึกษาชั้นปีสุดท้าย ในหลักสูตรวิทยาศาสตรบัณฑิต (วท.บ.) ทุกหลักสูตรจากมหาวิทยาลัยทั่วประเทศ ที่มีผลงานโครงงานวิจัยทางวิทยาศาสตร์และเทคโนโลยี (Senior project) โดดเด่นในแต่ละปี นอกจากเป็นการเชิดชูเกียรติของนิสิต/นักศึกษาเหล่านี้แล้ว ยังเป็นการสร้างแรงบันดาลใจให้เกิดความสนใจที่จะศึกษาต่อในระดับบัณฑิตศึกษา ซึ่งคาดหวังว่านิสิต/นักศึกษาเหล่านี้จะเป็นนักวิทยาศาสตร์หรือนักเทคโนโลยีที่มีความสามารถสูงในระดับประเทศหรือในระดับสากลได้ต่อไป

**วัตถุประสงค์**

1. เพื่อสร้างกำลังใจให้กับนิสิต/นักศึกษา ในการศึกษาและวิจัยทางวิทยาศาสตร์และเทคโนโลยี

2. เพื่อส่งเสริมให้นิสิต/นักศึกษา ได้มีโอกาสเข้าร่วมและนำเสนอผลงานวิจัยในการประชุมวิชาการระดับนานาชาติ

3. เพื่อเชิดชูเกียรติให้กับนิสิต/นักศึกษา อันเป็นแบบอย่างที่ดีให้กับรุ่นน้องต่อไป

**ผู้มีสิทธิ์ได้รับการเสนอชื่อ**

1. เป็นนิสิต/นักศึกษาที่กำลังศึกษาในชั้นปีสุดท้าย ในหลักสูตรวิทยาศาสตรบัณฑิต (วท.บ.) ทุกสาขาของ

มหาวิทยาลัยในประเทศไทย

1. มีผลงานโครงงานวิจัยทางวิทยาศาสตร์และเทคโนโลยีโดดเด่นของแต่ละหลักสูตร และ ต้องผ่านการ

พิจารณาและรับรองว่าเป็นผลงานยอดเยี่ยมจากคณะที่นิสิต/นักศึกษา สังกัดอยู่ โดยเสนอชื่อมายังสมาคม วิทยาศาสตร์แห่งประเทศไทยฯ **ผ่านคณบดี คณะวิทยาศาสตร์ หรือ คณะที่เกี่ยวข้อง**

3. ต้องนำเสนอผลงาน เป็นภาษาอังกฤษ ในงาน International Conference on Science, Technology and Technology – based Innovation (STT) (โดยนิสิต/นักศึกษาเจ้าของผลงานอย่างน้อย 1 คน ซึ่งนิสิต 1 คนจะได้รับยกเว้นค่าลงทะเบียนการประชุม )

**รางวัล**

ผู้ได้รับการเสนอชื่อมายังสมาคมวิทยาศาสตร์แห่งประเทศไทย ฯ โดยคณบดีคณะวิทยาศาสตร์หรือคณะที่เกี่ยวข้องของทุกมหาวิทยาลัย จะได้รับการเชิดชูเกียรติเป็น Young Rising Stars of Science และได้รับรางวัลดังต่อไปนี้

1. เหรียญรางวัล Gold , Silver หรือ Bronze จำนวน 1 เหรียญ
2. เกียรติบัตร (จำนวนฉบับเท่ากับจำนวนนิสิต/นักศึกษา ที่เป็นเจ้าของผลงาน)
3. การเป็นสมาชิกรายปีของสมาคมวิทยาศาสตร์แห่งประเทศไทยฯ (นิสิต/นักศึกษา ทุกคน ที่เป็นเจ้าของผลงาน ได้รับยกเว้นค่าสมัครสมาชิกรายปีของสมาคมวิทยาศาสตร์แห่งประเทศไทยฯ เป็นเวลา 2 ปี เริ่มต้นวันที่ 1 มกราคม ของปีถัดจากปีที่ได้รับรางวัล)

**การพิจารณาระดับเหรียญรางวัล**

การพิจารณาระดับเหรียญรางวัล จะดำเนินการ 2 รอบ โดยคณะกรรมการพิจารณาผลงานแต่ละกลุ่ม

รอบที่ 1 พิจารณาจากโปสเตอร์และคลิปวิดีโอ ในด้านคุณภาพผลงาน (กระบวนการทางวิทยาศาสตร์และเทคโนโลยีความคิดริเริ่ม คุณค่าหรือประโยชน์) และการสื่อสาร (เข้าใจง่าย และ น่าสนใจ) เพื่อคัดเลือกผลงานเข้ารอบที่ 2

(ผลงานที่เหลือ จัดเป็นผลงานระดับ Bronze)

รอบที่ 2 พิจารณาจากการนำเสนอปากเปล่า 3 นาที เพื่อคัดเลือกผลงานระดับ Gold และ Silver

**ขั้นตอนดำเนินการ**

1 ประชาสัมพันธ์โครงการ

2. เชิญให้คณะวิทยาศาสตร์และคณะที่เกี่ยวข้องในมหาวิทยาลัยของรัฐและเอกชน เสนอชื่อนิสิต/นักศึกษา ที่มีคุณสมบัติเหมาะสม **ภายในวันที่ 15 มิถุนายน 2563**

3. กำหนดส่งโปสเตอร์ และคลิปวิดีโอ ความยาว 3 นาที แนะนำตนเอง และผลงานวิจัยทางวิทยาศาสตร์และเทคโนโลยี เป็นภาษาอังกฤษ โดยนิสิต/นักศึกษาสามารถส่งได้ที่ www. Scisoc.or.th ตั้งแต่**วันที่ 20 มิถุนายน 2563 จนถึง 30 มิถุนายน 2563**

4. จัดแบ่งกลุ่มผลงานและแต่งตั้งคณะกรรมการพิจารณาผลงานแต่ละกลุ่ม

5. กำหนดวันนำเสนอผลงานในงาน The 46th International Conference on Science, Technology and Technology – based Innovation (STT46) ที่คณะวิทยาศาสตร์ มหาวิทยาลัยรามคำแหง กรุงเทพมหานคร **(วันที่ 5-7 ตุลาคม 2563)**

6. ประกาศผู้ได้รับเหรียญรางวัลแต่ละระดับ ในวันสุดท้ายของงาน STT46 **(วันที่ 7 ตุลาคม 2563)**

**สถานที่ติดต่อ / ส่งผลงานได้ที่**

ศาสตราจารย์ ดร. ศุภวรรณ ตันตยานนท์

ประธานกรรมการ Young Rising Stars of Science Award 2020

สมาคมวิทยาศาสตร์แห่งประเทศไทยในพระบรมราชูปถัมภ์

สำนักงานคณะวิทยาศาสตร์ จุฬาลงกรณ์มหาวิทยาลัย

ถนนพญาไท เขตปทุมวัน กรุงเทพฯ 10330

ลงทะเบียนและส่งผลงาน (โปสเตอร์และคลิปวิดีโอ) www. Scisoc.or.th ได้ใน**วันที่ 20-30 มิถุนายน 2563**

หากมีคำถามหรือขัดข้องประการใด โปรดติดต่อที่

e-mail : [contact@scisoc.or.th](mailto:contact@scisoc.or.th) โทรศัพท์ 02-2185245, 02-2527987 Fax 02-2524516

\*\*\*\*\*\*\*\*\*\*\*\*\*\*\*\*\*\*\*\*\*\*